PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
              Bucureşti, 10.04.2002

              Nr. 24/149

 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.21/2002 privind acordarea unor facilităţi furnizorilor de îngrăşăminte chimice, pesticide, seminţe şi material săditor certificate

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de lege pentru aprobarea Ordonanţei de urgenţă a Guvernului nr.21/2002 privind acordarea unor facilităţi furnizorilor de îngrăşăminte chimice, pesticide, seminţe şi material săditor certificate, transmis cu adresa nr.167 din 4 aprilie 2002. La întocmirea raportului Comisia a avut în vedere avizul Consiliului Legislativ şi avizul Consiliului Economic şi Social.
Proiectul de lege sus menţionat reglementează, în baza programului Guvernamental, sprijinirea cultivatorilor de terenuri agricole, prin acordarea de facilităţi în domeniul fiscal, producătorilor şi agenţilor economici specializaţi în producerea şi comercializarea îngrăşămintelor chimice, pesticidelor, seminţelor şi materialului săditor certificate.

Pentru a veni în sprijinul cultivatorilor de terenuri agricole în aprovizionarea cu îngrăşăminte chimice, pesticide, seminţe şi material săditor certificate, agenţii economicii autorizaţi vor livra, pe bază de contract, produsele respective cu plata la recoltarea culturilor agricole, iar taxa pe valoarea adăugată aferentă produselor livrate va fi achitată la bugetul de stat la termenele scadente, prevăzute în contractele încheiate de respectivii furnizori cu cultivatorii.

Proiectul de lege pentru aprobarea Ordonanţei de urgenţă a Guvernului nr.21/2002 privind acordarea unor facilităţi furnizorilor de îngrăşăminte chimice, pesticide, seminţe şi material săditor certificate face parte din categoria legilor ordinare, potrivit prevederilor art. 72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Gheorghe Predilă - secretar de stat în Ministerul Agriculturii, Alimentaţiei şi Pădurilor.

La lucrările comisiei au fost prezenţi toţi cei 32 de deputaţi, membri ai comisiei.

Raportul  Comisiei a fost adoptat în unanimitate în şedinţa din 10 aprilie 2002. 

În urma dezbaterii, Comisia propune adoptarea proiectului de lege în forma prezentată de Senat  în şedinţa din  27 martie 2002

        p.Preşedint



           
Secretar,

           Mihai NICOLESCU 


              Victor NEAGU

Întocmit: Experţi parlamentari

   Anton Păştinaru

   Aneta Barbu

  
   Florentin Oancea

